kardosdrur/scandi-wiki huggingface dataset:
Seven & I Holdings Co.

er en japansk diversificeret detailhandelskoncern med hovedsæde i Nibancho, Chiyoda, Tokyo. Virksomheden er oprindeligt grundlagt i 1920 som Ito-Yokado. I 2011 var Seven & I blandt verdens 20 største detailhandelskoncerner og havde ca. 35.000 butikker i ca. 100 lande.

Historie 
Seven & I Holdings blev etableret 1. september 2005 som moderselskab til 7-Eleven Japans kæde af convenience stores, Ito-Yokado supermarkeder og tøjbutikker, Denny's Japans familierestauranter. I november 2005 færdiggjorde koncernen opkøbet af amerikanske 7-Eleven Inc.

26. december 2005 bekendtgjorde virksomheden opkøbet af Millennium Retailing, der er moderselskab til Sogo- og Seibukæderne af stormagasiner. Overtagelsen gjorde Seven & I Holdings til den største grossist- og detailvirksomhed i Japan.

11. august 2006 opkøbte Seven & I det Lombard i Illinois-baserede White Hen.

Juli 2007 bekendtgjorde koncernen en ekspansion af koncernens amerikanske kæde af 7-Eleven-butikker. De foreslog yderligere 1000 butikker i en plan til en en værdi af 2,4 mia. US$, således at de i alt ville få mere end 7.000 butikker i USA. Målet var at opnå 10 mia. US$ i årlig omsætning i USA fra 2010.

11. juni 2012 køber Seven & I gennem sit 7-Eleven, Inc. datterselskab i alt 23 convenience stores i USA af Strasburger Enterprises, Inc.

Datterselskaber 
 7-Eleven
 Ito-Yokado
 Seven Bank
 Sogo & Seibu

Referencer

Eksterne henvisninger 

 Seven & I Holdings Annual Report 2011 PDF
 Seven & I Holdings Corporate Outline 2011 PDF
 Seven & I Holdings Co., Ltd.
 Seven & I Major Subsidiaries and Affiliates 

Virksomheder i Tokyo
Detailvirksomheder fra Japan
Multinationale virksomheder
Rode (område)

Rode er en særskilt københavnsk statistisk-administrativ inddelingsenhed, der betegner et område omfattende som regel flere karréer, og som er mindre end et kvarter. Inddelingen i roder var oprindelig af hensyn til skatteopkrævning og indbetaling. I 1925 blev der oprettet rodekontorer til dette formål. Ved århundredeskiftet (1900) var København således inddelt i følgende kvarterer og roder:

1. Øster Kvarter
Nicolai Rode
Gammelholm Rode
2. Vester Kvarter
Rådhusets Rode
Kalvebodernes Rode
3. Nørre Kvarter
Skt. Peders Rode
Bispegårdens Rode
4. Strand Kvarter
ikke underinddelt
5. Snarens Kvarter
ikke underinddelt
6. Klædebo Kvarter
Universitetets Rode
Synagogens Rode
7. Frimands Kvarter
ikke underinddelt
8. Kjøbmager Kvarter
Pilestrædes Rode
Hovedvagtens Rode
9. Rosenborg Kvarter
Trinitatis Kirkes Rode
Reformert Kirkes Rode
10. Sankt Annæ Øster Kvarter
Nyhavns Rode
Marmorkirkens Rode
Amalienborgs Rode
Frederiks Hospitals Rode
11. Sankt Annæ Vester Kvarter
Gotersgades Rode
Frimurerlogens Rode
Kongens Haves Rode
Garnisons Hospitals Rode
Nyboders Rode
12. Christianshavns Kvarter
Frederiks Kirkes Rode
Frelsers Kirkes Rode
Amagerbros Rode
Nyholms Rode
13. Vestervold Kvarter
Vandværkets Rode
Tivolis Rode
Reventlowsgades Rode
14. Nørrevold Kvarter
Peblingesøens Rode
Ørstedsparkens Rode
Frederiksborggades Rode
Kommunehospitalets Rode
15. Østervold Kvarter
Sølvgades Rode
Børnehospitalets Rode
Classens Rode
Citadellets Rode
16. Udenbys Vester Kvarter
Gl. Kongevejs Rode
Sorte Hests Rode
Gasværkets Rode
Skydebanens Rode
Istedgades Rode
Kaalundsgades Rode
Skt. Matthæus Kirkes Rode
Enghavevejs Rode
Kvægtorvets Rode
Vester Fælled Rode
17. Udenbys Klædebo Kvarter
Blaagaards Rode
Kirkegaards Rode
Havremarkens Rode
Ravnsborg Rode
Blegdams Rode
Skt. Hans Rode
Fælled Rode
Østerbros Rode
Kalkbrænderiets Rode
Øresunds Rode
Skt. Jacobs Kirkes Rode
Strandvejens Rode
Lersøens Rode
18. Frihavnskvarteret
ikke underinddelt

Litteratur

Eksterne henvisninger
 kk.dk: Roder, backup
Kvarterer i København
Almindelig krøltuemos

Almindelig krøltuemos (Dicranoweisia cirrata) er et mos, der findes hist og her i Danmark på sten, træ og stråtage.

Mosset vokser i puder på f.eks. barken af el. Bladene er lancetformede, i tør tilstand krusede. Bladranden er mere eller mindre tilbagebøjet. Sporehuse er almindelige og bæres af en cirka 1 cm lang, gullig seta. De blegbrune sporehuse er oprette, cylindriske og glatte. De modner om foråret.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .

Eksterne henvisninger 

Dicranales
Planter i Danmark
Jacob Madsen Vejle

Jacob Madsen Vejle (Weile) (24. juli 1538 i Vejle-24. september 1606 i Odense) var en dansk teolog, der var biskop over Fyns Stift fra 1587 til 1606.

Madsen Vejle blev født i Vejle hvor han også startede sin skolegang i hjemmet som han i 1648 fortsatte sammen med Anders Sørensen Vedel i Ribe Katedralskole og derefter fra 1551 i Odense Katedralskole og fra 1553 i Viborg Katedralskole hvorfra han blev dimitteret til Københavns Universitet i 1555. Som student i København boede han i tre år hos filippisten Niels Hemmingsen og senere også hos den kongelige kancellisekretær Jesper Brochmand.

Madsen Vejle statede i 1561 længre rejse udenlands, han studerede først medicin ved det brabantska universitet Louvain og i Paris og sökte sig derefter til Tyskland i 1562 her blev han i Wittenberg magister året efter. Derefter rejste han tilbag til Danmark og boede i et par år i København hos salmedigteren Hans Thomesen, som var sognepræst ved Vor Frue kirke. En kort tid holdt han forelæsninger ved universitetet, men nåede ikke fast ansættelse.

I 1565 fik Madsen Vejle et rektoratetembede på Ribe Katedralskole, som han havde fremtil han i 1567 blev sognepræst ved Ribe Domkirke. 1568 fik han også et embede som kanonikat i Ribe.
Under hekseprocesserne i Ribe 1577 deltog han i forhørene over et af processens ofre og fulgte hende til bålet. Efter tyve år som præst i Ribe blev han i 1587 udnævnt til biskop over Fyns Stift efter att hans forgænger Johannes Grundet døde af pest. Han søgte kong Frederik 2. om at få lov til at blive i Ribe, men fik afslag og blev 25. februar 1588 bispeviet i Sankt Knuds Kirke i Odense.
Han var en udpræget repræsentant for filippismen en kristen retning som var imod konkordieformlens strengere Lutherdom, Madsen Vejle anbefalede under sin biskopstid stiftets præster att studere Niels Hemmingsens skrifter.

Jacob Madsen Vejle var søn af Mads Nielsen (død 1539) borgmester i Vejle også hans farfar Niels Jonsen var borgmester i Vejle.

Madsen Vejle døde i Odense 24. september 1606 og blev begravet på vestre side ved koret i Sankt Knuds Kirke.

Se også 
 Biskopper i Odense

Eksterne henvisninger 
 Jacob Madsen Vejle - Gyldendal - Den Store Danske
 Dansk Biografisk Leksikon

Danskere i 1500-tallet
Danskere i 1600-tallet
Biskopper over Fyens Stift
Personer fra Vejle
Personer i Dansk Biografisk Leksikon
Studenter fra Viborg Katedralskole
Karré (militær)

Karré (fransk: "firkant") er i militæret en i fodfolket anvendt fægtningsformation i sluttet orden, der tillader ildafgivelse til alle fire sider. Karreen, der tidligere brugtes til forsvar mod rytteri, kaldtes hul eller sluttet efter det indre rums størrelse.
 Den hule karré, hvis indre rum tillod optagelse af stabe, sårede og træn, tilhører i Europa en svunden tid, men blev efter 1. verdenskrig anvendt af europæerne i krigene i Afrika.

 Den sluttede karré har et meget indskrænket indre rum, der kun giver plads for enkelte ryttere. Karreens blomstringstid faldt i Napoleonskrigene; senere bevirkede indførelsen af de hurtigskydende bagladegeværer karreernes afskaffelse i de fleste hære, idet fodfolket på grund af sin intensive ild som regel ikke behøvede nogen særlig formation til imødegåelse af rytterangreb.

Noter

Eksterne henvisninger 

 Salmonsens Konversationsleksikon, 2. udgave, bind XIII, s. 632; opslag: Karre

Militær
Krøltuemos

Krøltuemos (Dicranoweisia) er en slægt af mosser med omkring 20 arter. Alm. Krøltuemos (Dicranoweisia cirrata) findes i Danmark.

Arterne i denne slægt er udbredt i både tempererede, antarktiske, arktiske og tropiske områder. I troperne dog kun i bjergområder.

Kilder 
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument

Mosslægter
Dicranales
Indonesiens provinser

Provinser (indonesisk: provinsi eller propinsi) er det højeste niveau i den politiske inddeling af Indonesien.

Referencer

Eksterne henvisninger
Akrabbim

Akrabbim () er antagelig den mest udbredte betegnelse for landskabet, der omgiver bjergpasset mellem den sydlige del af Det Døde Hav og Zin, es-Sufah, hvorfra der er adgang til Negevørkenen. Skorpioner siges at myldre i hele området, som også kaldes "Maaleh-acrabbim" i Jobs Bog 15:3. Området udgjorde grænsen til filistrene. Den gamle vej til Eilat blev i den israelske frihedskrig mod Rom benyttet af den israelske hær.

Akrabbim er beskrevet således:  "Landskabet Samaria, som ligger mellem Judæa og Galilæa, udløber fra en landsby ved det store plateau kaldet Ginea, og det slutter ved den akkrabenske højderyg  og det er i det hele af samme natur som Judæa; begged disse lande er, omringet af bjerge og dale, meget frugtbare."

Noter 

Bibelske steder
Ian Brennan

Ian Brennan er en manuskriptforfatter, skuespiller, producer og instruktør. Han er bedst kendt for sit arbejde på tv-serien Glee.

Opvækst 
Brennan er søn af John og Charman Brennan.  Hans søster, Sarah Brennan, er en af grundlæggerne af Amandla Charter School i Chicago. Han tilbragte fire år på Prospect High School i Mount Prospect, Illinois i midten af 1990'erne, og var medlem af skolens showkor, som han ikke fandt særlig behageligt. Han drømte om at blive skuespiller, og da hans high school musical instruktør også var showet's korleder, sluttede han sig til koret for at forbedre sin chance for at blive castet i musikproduktioner. Brennan kreditter hans high school teaterinstruktør John Marquette for inspirerende ham til at lave skuespil. Karakteren Will Schuester i Glee er delvis baseret på Marquette. Brennan studerede teater på Loyola University Chicago.  Han tog eksamen i 2000  og spillede skuespil for en tid i Chicago, studerede på The Second City Training Center og arbejder med Steppenwolf og Goodman Theatres, før at flytte til New York for at fortsætte med at spille skuespil.  Han har optrådt i off-Broadway skykket på Vineyard, Playwrights Horizons og MCC Theatre. Hans tidlige skriftlige erfaring var begrænset til at skitsere stykker i high school, og college stykkerne beskriver han som "forfærdelige".

Kilder

Eksterne henvisninger 

 
Ian Brennan på New York Times

Instruktører fra USA
Julius Valentiner

Poul Christian Julius Valentiner (8. august 1850 på Gjeddesdal – 22. juli 1915) var en dansk overretssagfører, politiker, godsejer og bankdirektør, bror til N.H. Valentiner og far til P.A. Valentiner.

Han var søn af godsejer og etatsråd Adolph Valentiner og hustru Elise født Jacobsen. Valentiner blev student fra Roskilde Katedralskole i 1867 og cand.jur. fra Københavns Universitet i 1883. I mellemtiden købte han hovedgården Bøstrup, hvor han arbejdede som landmand 1871-80, og efter sin eksamen var han sagførerfuldmægtig hos Octavius Hansen og L. Arntzen. Fra 1886 til 1912 virkede han som overretssagfører i København. Han var desuden direktør for Dansk Arbejderbank 1895-1915 og fra 1898 til 1908 medlem af Frederiksberg Kommunalbestyrelse for Socialdemokratiet.

Fra 1902 til 1909 var han formand for Frederiksberg Kammermusikforening. Han var desuden bestyrelsesmedlem i Arbejdernes Byggeforening, Asylselskabet på Frederiksberg og medlem af repræsentantskabet for Dansk Sparemærke-Kasse. I 1900 blev han Ridder af Dannebrog.

Han blev gift 20. maj 1874 med Bolette Sophie Elisabeth Lind (28. april 1850 i København - 29. januar 1920 på Frederiksberg), datter af biskop Peter Engel Lind og hustru Agnes Lund.

Julius Valentiners Vej i Lindevang-kvarteret på Frederiksberg er opkaldt efter ham.

Kilder
 H. Hjorth-Nielsen, Danske Sagførere under Loven af 26. Maj 1868, København: J. Jørgensen & Co. 1941.
 Kraks Blå Bog 1910

Advokater fra Danmark
Medlemmer af Frederiksberg Kommunalbestyrelse
Foreningsformænd fra Danmark
Socialdemokrater fra Danmark
Bankdirektører fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Godsejere fra Danmark
Riddere af Dannebrog
Julius
Khotyn

Khotyn (, ) en by i Tjernivtsi oblast i det vestlige Ukraine. Byen ligger i Dnistrovskyj rajon og var tidligere det administrative center i Khotyn rajon. Byen har 9.692(2013) indbyggere. Byen er beliggende ved højre bred af Dnestr og er en del af den historiske region Bessarabien.

Etymologi 
Khotyns navn kendes tilbage fra 1001. Byen har på grund af de mange erobringer haft forskellige navne gennem historien blandt andet: ; rumænsk Hotin; tyrkisk Hotin.

Historie 

I tidligere tider var byen en del af Fyrstedømmet Moldavia (1359–1812), men på grund af den stærke Khotynska fæstning skiftede byen ofte herskere og har hørt til Den polsk-litauiske realunion, Osmannerriget og Østrig-Ungarn,, inden den blev en del af Bessarabien i Rusland (1812–1917), Den moldoviske demokratiske republik (1917–1918), Rumænien (1918–1940, 1941–1944) og Sovjetunionen (1940–1941, 1944–1991).

Opførelsen af den Khotynske fæstning i den nuværende udformning blev påbegyndt i 1325, mens større ændringer blev gennemført i 1380'erne og 1460'erne. Fæstningen er en stor turistattraktion i området.

Kilder

Eksterne henvisninger 

 
 Slotte og kirker i Ukraine Khotinske fæstning 

Byer i Tjernivtsi oblast
General Sherman (træ)

General Sherman er et mammuttræ (Sequoiadendron giganteum) i Sequoia & Kings Canyon National Park i Tulare County, Californien i USA, som er verdens største enstammede træ i forhold til dets masse. Et træs masse er naturligvis svær at udregne, men dette træs masse angives til at være på cirka 1.500 kubikmeter. Træet er opkaldt efter general William Sherman. Træet anslås at være mellem 2.300 og 2.700 år gammelt.

General Sherman er hverken det højeste enstammede træ (den rekord indehaves af det beslægtede Rødtræ (Sequoia sempervirens)) eller det tykkeste (den rekord indehaves af den beslægtede sumpcypres-art, Taxodium mucronatum). Det er heller ikke det ældste enstammede træ (den rekord indehaves af en art af Fyrreslægten, Pinus longaeva). Der findes endvidere kloner eller kolonier af træer, hvor koloniens samlede alder og samlede vægt er langt større. 

Tidligere blev General Sherman betegnet som verdens største levende organisme, og den er da også større end noget kendt dyr. Men der findes kolonier af både svampe, træer og alger der er større - tidligere var man blot ikke klar over, at disse var én organisme.

General Sherman er "blot" det største nulevende enstammede træ. Et rødtræ fældet i 1940'erne, The Crannell Creek Giant, er estimeret til at have været 15-25% større.

Historie
Træet blev navngivet i 1879 af James Wolverton, som havde tjent i den amerikanske borgerkrig under general William Tecumseh Sherman - der også har lagt navn til den amerikanske M4 Sherman kampvogn. Nationalparken blev etableret i 1890. Først i 1931 fastslog man, at træet var verdens største, og det samlede rumfang af ved blev et anerkendt mål for den samlede størrelse af et træ (modsat f.eks. længde, alder og tykkelse).

Nationalparken modtager mellem 1 og 2 millioner besøgende hvert år. Dette sammen med mange års opførelse af bygninger og parkeringspladser til de mange besøgende har betydet at jorden i parken (bl.a. ved General Sherman) nu lider af traktose. Man har derfor påbegyndt et projekt, der skal forbedre træernes livsvilkår og begrænse skadevirkningen af de mange besøgende uden at begrænse antallet af besøgende. Allerede John Roberts White der var forstander for parken fra 1920 til 1938 arbejdede for at begrænse følgerne af de mange besøgende, og fik gennemført at der ikke blev opført flere bygninger eller bygget flere veje.

Kildehenvisninger

Eksterne henvisninger 

Navngivne træer
Rekorder
Californiens geografi
Daniel Wagner Jørgensen

Daniel Wagner Jørgensen (født 3. juni 1993) er en dansk atlet, som har vundet flere medaljer ved de paralympiske lege. I 2012 vandt han bronze i længdespring med 6,11 m i klassen T42/F42, og i 2016 genvandt han bronze med et spring på 6,57 m, lige som han ved samme stævne vandt sølvmedalje i 100 m løb i tiden 12,32 s. Ved VM i para-atletik i London 2017 vandt han både sølv i 100 meter løb for benamputerede og guld i længdespring med et spring på 6,5 meter, der samtidigt var ny mesterskabsrekord.

Wagner blev tredobbelt sølvvinder ved EM 2012 i Stadskanaal i Holland på 100 meter, 200 meter og i længdespring. Han fik Bestsellers pris på 100.000 kroner som ”Olympisk håb 2012”.

I 2015 slog han verdensrekorden i længdespring for benamputerede to gange og blev tredobbelt medaljevinder ved VM i paraatletik i Qatar.

Daniel Wagner Jørgensen fik amputeret sit højre ben over knæet som 14-årig efter en trampolinulykke under en springgymnastikopvisning i Idrætshuset i Vejle.

Han var, sammen med taekwondo-udøveren Lisa Kjær Gjessing, den danske fanebærer ved åbningsceremonien ved Sommer-PL 2020 i Tokyo.

I 2022 deltog han i sæson 19 af Vild med dans, hvor han dansede med Asta Björk Ivarsdottir. Parret endte med at blive nummer 2.

Personlige rekorder 

 100 meter: 12,27s 2015 (EM, Grosseto)
 200 meter: 25,20s 2016 (PL, Rio)
 Længdespring: 6,70m 2016 (Verdensrekord)

Referencer

Eksterne henvisninger 
 CV for Daniel Wagner Jørgensen
 

Atleter fra Vejle IF
Længdespringere fra Danmark
Handicapsportsfolk fra Danmark
Sprintere fra Danmark
Paralympiske bronzemedaljevindere fra Danmark
Medaljevindere ved sommer-PL 2020
Personer fra Vejle
Jul, jul, strålande jul

Jul, jul, strålande jul er en svensk julesang fra 1921 med tekst af Edvard Evers og musik af Gustaf Nordqvist. Musikken er komponeret dels for solostemme, alternativt flerstemmigt kor og orgel eller piano, dels for kor. Sangen blev første gang udgivet på musikforlaget Abraham Lundquist AB, og var en af de mere almindeligt forekommende julesange i Sverige i 1900-tallet.

Sangteksten beskriver julen som hvid, altså snefyldt, og skildrer i øvrigt julens velsignelser samt indeholder et fromt ønske om at julen skal bringe fred på jorden.

Sangen findes også på engelsk og hedder "Wonderful Peace" med tekst af Norman Luboff.

Kildehenvisninger

Eksterne henvisninger 
 Jul, jul, strålande jul fremført af Helene Lundström

Julesange
Sange fra Sverige
Wupatki National Monument

Wupatki National Monument er et amerikansk National Monument nord for byen Flagstaff i den amerikanske stat Arizona. I det 140 km² store National Monument er der gjort næsten 2.600 præhistoriske fund, herunder ruiner fra puebloindianerne fra Anasazikulturen.

Beboelsernes historie er under stærk indflydelse af den nærved liggende vulkan Sunset Crater i årene 1064/1065. Det er ukendt, hvorfor den hidtil kun sparsomme beboelse tiltog efter udbrudet. En mulighed er, at den vulkanske aske har forbedret jordens evne til at holde på vandet, hvilket har øget jordens frugtbarhed.

Wupatki-ruinen stammer fra det 12. århundrede, og er det største kendte bygningsværk på det nordamerikanske kontinent. Her boede mellem 85 og 100 mennesker. Det anslås at der boede flere tusinde menneske i området omkring.

Eksterne henvisninger 

Beskyttede områder i USA
Nørre Frederikskog

Nørre Frederikskog (dansk), Norderfriedrichskoog (tysk) eller Nuurderfriedrichskuuch (nordfrisisk) er en landsby og kommune i det nordlige Tyskland under Kreis Nordfrisland i den delstaten Slesvig-Holsten. Byen er beliggende på halvøen Ejdersted i det sydvestlige Sydslesvig, cirka 18 km nord for Tønning og 20 km sydvest for Husum. Nabobyer er Tetenbøl og Ylvesbøl.

Kogen blev inddiget i 1696 og fik navnet efter kong Frederik 4.

Kommunen samarbejder på administrativt plan med andre kommuner i Ejdersted kommunefælleskab (Amt Eiderstedt). Nørre Frederikskog er overvejende præget af landbrug.

Eksterne henvisninger 

Ejdersted
Byer i Kreis Nordfriesland
Byer i Slesvig-Holsten
Parenteral administration

Parenteral administration af et lægemiddel angiver administration uden om mavetarmkanalen. I praksis anvendes betegnelsen om administrationsveje hvor man injicerer et lægemiddel, fx intravenøst (i en vene), intramuskulært (i en muskel) eller subkutant (under huden).

Lægemidler
ACS Dacia Unirea Brăila

Dacia Unirea Brăila er en fodboldklub fra Braila, Rumænien. Klubben har haft forskellige navne, men har siden 2015 været kendt som Dacia Unirea Braila. Efter en periode i Liga III har klubben siden 2010 spillet i Liga II.

Titler

Nationale turneringer 
Rumæniens første liga i fodbold
 Vinder (0): * Bedste placering: 6. plads 1991-92Liga II Vinder (3): 1934-35, 1943-44, 1989-90
 Andenplads (6): 1935–36, 1974–75, 1975–76, 1988–89, 1994–95, 1995–96Liga III Vinder (3): 1963-64, 2000-01, 2009-10
 Andenplads (2): 1957–58, 1967–68Rumæniens Cup Vinder (0):
 Finalist (1): 1992-1993

 Internationale turneringer Balkan Cup Semi-Finalist (1): 1992-1993

Eksterne referencer 
http://daciaunireabraila.ro/ 

Fodboldklubber i Rumænien
Intravenøs administration

Intravenøs administration (forkortet i.v.) af et lægemiddel eller andre væsker er en administrationvej hvor man ved hjælp af et perifert venekateter eller en kanyle sprøjter lægemidlet direkte ind i en vene. Ved anvendelse af denne administrationsvej opnås direkte adgang til det systemiske kredsløb og det er derfor den hurtigste måde at levere lægemidler eller væsker til hele kroppen.

Intravenøs indgift af lægemidler kan enten foretages på én gang som en injektion eller kontinuært som en infusion. Proceduren anvendes almindeligvis på sygehuse eller tilsvarende klinikker, hvor behandlingen kan håndteres af læger, sygeplejersker og eventuelt andet uddannet sundhedspersonale.

Lægemidler
Medicinske behandlinger

bg:Интравенозна инфузия
es:Terapia intravenosa
he:עירוי
hu:Intravénás gyógyszeradagolás
it:Fleboclisi
ja:点滴静脈注射
ml:ഡ്രിപ്പ്
pt:Terapia intravenosa
sl:Intravenska aplikacija
sr:Intravenozna terapija
sv:Infusion (medicin)
th:การฉีดเข้าหลอดเลือดดำ
tr:İntravenöz tedavi
Yendi

Yendi (også skrevet Uendi) er en by i Ghana.

Den er kendt som sæde for kongerne af Dagomba og for voldsomme optøjer i 2002. Yendi er hovedby i et distrikt af samme navn i regionen Northern.

Beliggenhed 
Byen ligger ved floden Daka i det nordøstlige Ghana, omkring 400 km fra Ghanas hovedstad Accra, og omkring 50 km fra grænsen til Togo.

Befolkning 
Yendi har 43.449 indbyggere (2006), hovedsageligt Dagombaer. Den indtil 1994 her boende minoritet Konkomba, har efter svære etniske konflikter forladt byen.

Optøjerne i 2002 
I marts 2002 stormede en stor bevæbnet menneskemængde Ya Na (konge) Yakubu Andani 2.s palads, slog ham og mindst 17 andre personer og brandte paladset ned, på grund af en arvefølgestrid om kongemagten mellem klanerne Andani og Abudu.

Religion 

Yendi er sæde for Bispedømmet Damongo.

Eksterne kilder og henvisninger 

 War feared over successor to Ya-Na ghanaweb.com januar 2005

Byer i Ghana
Usserød Å

Usserød Å er en å, der løber fra østenden af Sjælsø og ud i åen Nivå syd for bebyggelsen Nivå. Åen løber således gennem Rudersdal, Hørsholm og Fredensborg Kommuner. Den militære klædefabrik i Usserød benyttede åen som energikilde, mens senere Usserød Bryggeri benyttede vandet i brygningen.

Vandløb på Sjælland
William Jeremiah Tuttle

William Jeremiah Tuttle (21. februar 1882 i Chicago - 22. februar 1930 i Los Angeles) var en amerikansk svømmer og vandpolospiller som deltog i OL 1904 i St. Louis.

Tuttle vandt en sølvmedalje i svømning under OL 1904 i St. Louis. Han kom på en andenplads i holdkonkurrencen i 4x50 yard fri.

Han vandt også en sølvmedalje i vandpolo under samme OL. Han var med på det amerikanske vandpolohold Chicago Athletic Association som kom på en andenplads i konkurrencen.

Eksterne henvisninger 

Svømmere fra USA
Olympiske svømmere fra USA
Vandpolospillere fra USA
Personer fra Chicago